**Сонгон шалтгаруулалтад зориулсан зохиол – ХУЛАН**

(2-р анги сцен 3,5)

**3. БОЛДЫН ӨРӨӨ ҮҮД -ОЮУН&БАДРАХ- ДОТОР/ӨДӨР**

/.../

Албаны хувцастай, өсгийтэй гуталтай, үсээ задгай тавьсан, залуухан бүсгүй болох Хулан ирж яваа харагдана. Анандын царайнд бага зэрэг инээмсэглэл тодорно.

САРАА

Хүн таньдаг нь Болд өмгөөлөгч л дөө. Гэхдээ яагаад чамайг сонгосонг нь одоо хүртэл гайхаж л байна....

Ананд бантана. Анандын хажууд ирэх Хулан.

ХУЛАН

Сайн байна уу? Ананд уу?

АНАНД

Тийн тийн. Сайн байна уу?

ХУЛАН

Аан за, би чамд одоо ажлаа танилцуулна. Дагаад яваарай

АНАНД

Заа, баярлалаа

ХУЛАН

Би "Оюун&Бадрах" фирмийн paralegal Хулан гэж хүн байна.

АНАНД

Paralegal гэж...?

ХУЛАН

Сургуульд чинь заадаггүй юм уу? Хуульчийн туслах гэж ойлгож болно. Гэхдээ нэг юм эртхэн хэлчихье. Би их сургуулийн дипломгүй ч гэлээ ажлаа олон жил хийж байгаа, бүх зүйлээ мэддэг, туршлагатай ажилтан. Энийг дипломны шинэхэн үнэр нь эготойгоо хамт арилаагүй байгаа шинээр орж ирсэн залууст хэлж байхгүй бол...намайг жоохон дээрэлхэх гээд байдаг юм.

АНАНД

Би яагаачгүй ш дээ..

ХУЛАН

Заза, чиний дарга бол Болд өмгөөлөгч. Гэхдээ Алтангэрэл өмгөөлөгч бүх туслахыг хариуцдаг. Тийм учраас чи ч гэсэн заавар зөвлөгөөг нь дагаж байх ёстой шүү.

АНАНД

Болд өмгөөлөгч ер нь ямар хүн бэ?

ХУЛАН

Гэрээ байгуулахдаа хэнийг ч дагуулдаггүй гэдгээрээ алдартай. Би гэхдээ бараг харьцах шаардлага гардаггүй юм аа.

АНАНД

Тэгвэл Алтангэрэл өмгөөлөгч?

ХУЛАН

Гол юмаа ярья.

**5. ТУСЛАХУУДЫН ӨРӨӨ -ОЮУН&БАДРАХ- ДОТОР/ӨДӨР**

Явсаар туслах өмгөөлөгчдийн байрладаг хэсэгт хүрч ирэх Ананд, Хулан.

ХУЛАН

За энэ бол чиний ширээ.

(Анандыг харснаа)

Тэмдэглэж аваарай гээд бал,цаас өгч байхад огт бичиж аваагүй байна шүү.

АНАНД

Яагаад гэхээр..

ХУЛАН

Яагаад гэвэл над мэтийнхний яриаг тэгтлээ анхаарч сонсохгүй ээ гэсэн үг үү?

АНАНД

Ахлах өмгөөлөгчдийн өрөө эсрэг талын жигүүрт, таван давхарт судалгааны газар, 6 давхарт хурлын заал. Бүх ажил процесс, дарааллаараа явна. Би Болд болон Алтангэрэл өмгөөлөгчид захирагдана. Миний асуултанд чиний хариулсан өнгөнөөс үзвэл би Болд өмгөөлөгчөөр бахархаж, Алтангэрэл өмгөөлөгчөөс айж явах ёстой. Чи энд 5 жил ажилласан, хэдий би тушаалаар ахлах ч гэсэн би чамд тушаах эрхгүй. Өөр бас, өөрөө жоохон ууртай хүн юм аа.

ХУЛАН

Юу гэнэ ээ??

АНАНД

Одоо ч гэсэн уурлаад л байх юм.

Анандыг сонин харснаа явж одох Хулан.

(5-р анги сцен 33, 48)

**33. ГАДАА – ГОЛЫН ЭРЭГ – ӨДӨР**

Хулан голын эрэгт суугаад хөлөө голд дүржээ. Тонгойн голын усанд гараа дүрэн магнайдаа хүргээд

ХУЛАН

Айл айлаар орж айраг уусаар байгаад хачин болчихлоо. Айраг ингэж халаадаг гэж хэн мэдлээ. Ер нь шар айраг ууж байхаар цагаан айраг ууж байвал зүгээр юм байна.

Хулангийн царай улаа бутарчихсан хөнгөн халаад инээд алдан байв.

АНАНД

Зүгээр айраг уугаад согтчихож байгаа юм уу?

ХУЛАН

Юун уух, би чинь амсаад л согтдог хүн шд.

АНАНД

Юун амсах, би үнэрлээд л согтдог тэгвэл.

ХУЛАН

Юун үнэрлэх, би чинь сонсоод л согтдог зараа байна.

АНАНД

Гэж хэлээд зараа согтолтын тэмцээнд түрүүлж амар сайхандаа жаргажээ.

ХУЛАН  
/Инээн/

Хөгшрөхөөрөө хөдөө гарч амьдардаг юм уу?

АНАНД

Тэр ч монгол хүн болгоны мөрөөдөл байх аа.

Хулан голын усаар нүүрээ шавшиж байснаа нар луу нүдээ онийлгон голын усанд дүрсэн хөлөө савчин ус үсэргэнэ. Ананд Хуланг ажиглан харж байснаа

АНАНД

Хүйтэн усанд хөлөө дүрэхээ боль оо. Дотроос чинь айраг халаагаад, дээрээс чинь нар шараад, хөлнөөсөө хүйтэнд цохиулаад, халуун хүйтэн харшилж, өвдөх гэж байгаа юм.

ХУЛАН

Тэгье ээ, Ананд эмээ минь, чи ер нь хөгширвөл их үглээ өвгөн болох байх шүү.

Гэж хэлэнгээ Хулан босох гэж байгаад хальтран голд унах шахахад Ананд Хуланг унахаас нь сэргийлж барьж дөнгөв.

(7-р анги сцен 27,28 холбов.)

1. **дотор. дадлагын шүүхийн өрөө**

Хулан гэрчийн сандал дээр сууж байв.

Ананд босч Хулангийн өмнө очоод

ананд

Та ажлынхныхаа тушаал дэвшсэн баярт хэдэн удаа очсон бэ?

хулан

Мэдэхгүй ээ. Тоогоо алдсан байх.

Ананд

Тэгвэл өөрийнхөө биш хүний тушаал дэвшсэн баярт очих ямар санагддаг вэ?

хулан

Би бусдын амжилтаар бахархаж чаддаг хүн шүү.

ананд

Таны тушаал дэвших хүсэлтийг гурван удаа буцаасан тийм үү?

Хулан

Тийм.

ананд

Та тушаал дэвшээгүй л байна... Таны ажлын тодорхойлолтонд захирал Зулаа ингэж бичсэн байна.”Аливаа ажилд бэлтгэлтэй, ёс зүйтэй, баригдмал, удирдан зохион байгуулах чадвар муутай” гэсэн байна. Танд хэр тохирсон тодорхойлолт вэ?

хулан

Мэдэхгүй юм.

Ананд

Аливаа ажилд бэлтгэлтэй байдаг гэсэн байна. Тушаал дэвшихээр хэдийнээс бэлдэж байгаа юм бэ?

хулан

Хүн болгон л тушаал дэвшихээр бэлтгэлээ хийдэг.

ананд

Таныг дарга чинь чадвар муутай гэж дүгнэсэн болохоор танаас бусдыг тушаал дэвшүүлсэн байна. Та үнэхээр тийм чадвар муутай юм уу?

хулан

Үгүй

ананд

Тэгээд өдий болтол таныг яагаад тушаал дэвшүүлээгүй юм бэ?

хулан

Мэдэхгүй.

ананд

Та ур чадвараа хөгжүүлэхийн оронд, элэглэх чадвараа хөгжүүлж тийм үү?

хулан

Би ур чадвараа хөгжүүлдэг.

цэнгүүн

Эсэргүүцэж байна. Үгээр дайрч байна.

ананд

Гэхдээ энд таван жилийн турш тушаал ахиагүй гээд биччихсэн байна. Энэ таны хөгжөөгүйн нотолгоо биш үү?

Хулан

Тийм биш.

ананд

Таныг ур чадвараа хөгжүүлчихээд байхад дарга тань тушаал ахиулаагүй болохоор уурандаа захирлыгаа гүтгэж тийм үү?

хулан

Тийм биш

цэнгүүн

Эсэргүүцэж байна. Төсөөлөл

ананд

Чадвараа хөгжүүлсэн хүмүүс тушаал дэвшээд байна. Гэтэл та бахь байдгаараа

хулан

Тэгээд юу гэж? Би өөрийгөө хөгжүүлдэг.

цэнгүүн

Эсэргүүцэж байна.

Ананд

Таныг дарга чинь яагаад тушаал ахиулахгүй байгаа юм бэ?

хулан

Би мэдэхгүй байна.

ананд

Таныг хэн ч үнэлдэггүй.

Цэнгүүн

Эсэргүүцэж байна

ананд

Хөгжөөгүй болохоор тийм үү?

хулан

Би өөрийгөө хөгжүүлдэг. Би үргэлж хичээдэг. Би алдаагүй ажилладаг. Би ажилдаа дуртай....

Ананд Хулангийн сандралыг олж хараад

ананд

Эрхэм шүүгчээ тохиролцох санал тавьж байна.

(10-р анги сцен 26.)

**27. ГАДАА. АЖЛЫН ТЕРРАС/ӨДӨР**

Анандыг хүлээж зогсох Хулан.

ХУЛАН

Алтангэрэл өмгөөлөгч дуудаагүй, би дуудсан юм. Бүгд хараад байхаар нь.

АНАНД

Аан, ямар хэрэг гарсан юм?

ХУЛАН

Би чамд тус болж магад гээд "Оргил-Аудит"-ын талаар асуусан юм.

АНАНД

Заа?

ХУЛАН

Хэд хоногийн өмнө оройн хоол хамт идэхэд чиний яриад байсан "Мон-Оргил" компани долоо хоногийн өмнө хаалгаа барьсан байна.

АНАНД

Хаалгаа барьсан гэдэг чинь?

ХУЛАН

Ер нь бол жижиг маркетингийн компани мөртлөө хийж байгаа ажлаас орж ирж байгаа орлого нь хамаагүй их. Тэгээд хэн нэгэн нь анзаарсан юм байлгүй татварын албанд мэдэгдчихэж. Тэрийг нь анзаарсан бололтой өнөөх "Мон-Оргил" компани тэр дороо устгагдсан байна. Тэгэхээр цаасан дээрх компани л байсан бололтой.

АНАНД

Ийм мэдээллийг яаж олсон юм?

ХУЛАН

Зүгээр... Таньдаг хүнээсээ асуусан юм. Гэхдээ гол асуудал нь..

АНАНД

За?

ХУЛАН

"Мана" Монгол компани биш. Кайман арал дээр байдаг юм байна. Миний мөнгийг суутгадаг байсан компаниуд бүгд адил.

АНАНД

Нээрээ юу? Надад ч нэг л сэжигтэй санагдаад байсан юм аа. Гэхдээ нээрээ яаж олж мэдсэн юм бэ? Компаниудын мэдээлэл хамгаалалтанд орчихсон, бүр гарч ирэхгүй байсан.

Хулан үг дуугаралгүй инээмсэглэнэ.

АНАНД

Ямартай ч маш их баярлалаа. Үнэхээр их хэрэг болох мэдээлэл байна.

ХУЛАН

Зүгээр ээ

Ананд хурдан хурдан алхлан дотогш орно. Хулан ганцаар үлдэнэ. Утсаа гаргаж ирэн хэн нэгэн рүү залгана.

ХУЛАН

Байна уу. Таны явуулсан мэдээллийг авсан. Маш их баярлалаа гэх гээд.

АЖИЛТАН/E/

Заа зүгээрээ. Гэхдээ нэрэлхээд юм гуйдаггүй хүн юу болоод надтай ингэж холбогдоо вэ? Бүр гайхсан шүү.

ХУЛАН

Зүгээр... Нэг чухал найзад маань хэрэг болоод...

Хулан бага зэрэг инээмсэглэнэ.